
Patiesi, visi slavinājumi pieder Dievam, Kuru mēs slavinām, no Kura prasām palīdzību un 
Kuram lūdzam pēc piedošanas. Mēs meklējam pie Dieva patvērumu no mūsu pašu ļaunuma un 
no mūsu ļauniem darbiem. Kuru Dievs ved uz Taisnā ceļā, to neviens nespēj maldināt, un kuru 
Dievs ieliek maldos (dēļ viņa nekrietnības un vēlmes pēc maldiem), to neviens nespēj vest uz 
Taisnā ceļā. Es liecinu, ka neviens un nekas nav kalpošanas vērts, kā tikai Vienots Allāhs, 


Kuram nav partnera, un es liecinu, ka Muhammeds € ir Viņa kalps un sūtnis, miers viņam un 
Allāha svētība (turpmāk tekstā kā (S)). 


Šajā grāmatā tiek izskatīti trīs jautājumi, kurus katram cilvēkam kapā uzdos eņģeļi, proti: „Kas 
ir tavs Kungs? Kāda ir tava reliģija? Kas ir tavs pravietis?” No atbildes būs atkarīgs mūsu 
tālākais liktenis aizkapa dzīvē un Tiesas Dienā. Šie jautājumi ir muslimu akīdas (pārliecības) 
pamats. 


Daudzi zinātnieki iesaka sākt reliģijas apguvi tieši ar šo mācību grāmatu, jo tajā ir apkopotas 
tās zināšanas, kas nosaka Allāha radību likteņus. Grāmatā nav neviena jautājuma, kurš netiktu 
pamatots ar norādījumiem no Kurāna un Pravieša (S) Sunnas. Studenti to sīki mācās kopā ar 
zinātnieku (šeihu) skaidrojumiem, kas sastāda vēl apmēram divdesmit reizes lielāku materiālu 
kā pati grāmata, bet visiem pārējiem ir jāzina vismaz tas minimums, ko ir uzrakstījis pats 
autors, jo viņš ir rakstījis savu grāmatu tieši muslimiem ar dažādiem zināšanu līmeņiem. 


Komentāri un skaidrojumi ir ņemti no šeiha Soliha ibn abd Al-Azīza ali Šeikha skaidrojošām 
lekcijām. 


(1) Zini, lai Allāhs apžēlojas par tevi, ka mums ir jāiemācās četras lietas: 
e pirmā: zināšanas, un tas ir zināšanas ar pierādījumiem par Allāhu, Viņa Pravieti (S) un 
Islāmu; 
e otrā: darboties saskaņā ar šīm zināšanām; 
e trešā: aicinājums uz šīm zināšanām (dāva); 
e ceturtā: pacietība, sastopot grūtības un nepatikšanas šajā ceļā. 


Pierādījums tam ir Allāha vārdi: „Zvēru pie pievakares laika! Patiesi, cilvēki ir zuduši! 
Izņemot tos, kas noticēja un darīja labus darbus, un mudināja viens otru uz patiesību, un 
mudināja viens otru uz pacietību!” (Al-Asr, 103) 

Imāms Aš-Šafī, lai Allāhs apžēlojas par viņu, ir teicis: „Ja Allāhs būtu nosūtījis savām radībām 
kā argumentu tikai šo sūru, ar to viņiem pietiktu.” 


Imāms Al-Bukharī, lai Allāhs apžēlojas par viņu, ir teicis: „(Ir jābūt) zināšanām pirms vārdiem 
un darbiem.” 


Pierādījums tam ir Allāha vārdi: „Uzzini, ka neviens nav pielūgsmes vērts izņemot Allāhu 
un lūdz piedošanu par saviem grēkiem.” (Muhammad, 47:19) 

(2) Zini, lai Allāhs apžēlojas par tevi, ka katram muslimam un muslimai ir jāiemācās šīs četras 
lietas un jārīkojas saskaņā ar tām: 


e Pirmā: ka Allāhs ir mūs radījis, apgādājis ar iztikas līdzekļiem un nav mūs pametis savā 
vaļā. Tieši pretēji - Viņš atsūtīja mums Pravieti; kurš viņu paklausīs - ieies Paradīzē, kurš 
nepaklausīs — nokļūs Elles ugunīs. 


Pierādījums tam ir Allāha vārdi: „Patiesi, Mēs atsūtījām par liecinieku jums Pravieti, tāpat 
kā sūtījām pravieti pie Faraona. Faraons nepaklausīja Pravieti, un mēs satvērām viņu ar 
bargo tvērienu.” (Al-Muzammil, 73:15-16) 

e« Otrā: ka Allāhs nav apmierināts, kad pielūdz kādu citu, izņemot Viņu, pat ja tas ir eņģelis 
vai Pravietis. 


Pierādījums tam ir Allāha vārdi: „Patiesi, masdžidas (paklanīšanas vietas) ir Allāham. Un 
nepielūdziet nevienu izņemot Allāhu.” (Al-Džinn 72:18) 

e Trešā: tas, kurš klausa Pravieti un pielūdz tikai Allāhu, nevar patiesi mīlēt to, kurš ir naidā 
ar Allāhu un Viņa Pravieti, pat ja viņš būtu vistuvākais cilvēks. 


Pierādījums tam ir Allāha vārdi: „Tu neatradīsi starp tiem, kas tic Allāham un Pēdējai 
Dienai, cilvēkus, kuri mīlētu tos, kuri ir naidā ar Allāhu un Viņa Pravieti, pat ja tie būtu 
viņu tēvi vai dēli, vai brāļi, vai tuvinieki. Allāhs ir iegravējis viņu sirdīs ticību un 
spēcinājis to ar garu no Viņa. Viņš ievedīs tos Paradīzes dārzos, kur tek upes. Viņi 


uzturēsies tur mūžīgi. Allāhs ir apmierināts ar viņiem, un viņi ir apmierināti ar Viņu. 
Viņi ir Allāha partija. Patiesi, kas ir Allāha partijā, tas ir no sekmīgajiem.” 





' Iet runa par naidu pret cilvēka kufru (neticību). Izjust naidu pret kufru savā sirdī, pat pret vistuvākā cilvēka kufru, 
ir katra muslima obligāts pienākums, tāpēc, ka īstam ticīgajam jājūt riebums pret tiem meliem, kurus izdomā 
neticīgie par Allāhu. Bet tas neattiecas uz mīlestību pret pārējām cilvēka īpašībām. 

(Al-Mudžādila, 58:22) 

(3) Zini, lai Allāhs vada tevi uz paklausību Viņam, ka Hanifija” (Ibrahīma reliģija) nozīmē 
pielūgt Allāhu patiesi, un Allāhs pavēlēja to ievērot visiem cilvēkiem, un priekš tā viņus ir 
radījis. 


Pierādījums tam ir Allāha vārdi: „Esmu radījis cilvēkus un džinus tikai priekš tā, lai tie 
Mani pielūgtu.” (Az-Zarijjāt, 51:56) 

Vārdi "Mani pielūgtu” nozīmē *pielūgtu tikai Mani Vienu.” 


Vislielākā no Allāha pavēlēm ir viendievība (tauhīd) - pielūgsme, kas ir veltīta tikai Viņam 
Vienam. Vislielākais no Allāha aizliegumiem ir širk - kaut kā cita pielūgsme, izņemot Allāhu. 
Pierādījums tam ir Allāha vārdi: „Pielūdziet Allāhu un nepiebiedrojiet Viņam neko citu.” 
(An-Nisa', 4:36) 

Ja tev prasīs: „Kuri ir tie trīs pamati, kas cilvēkam ir jāzin?” 
Tad atbildi: „Kalpam ir jāzin savs Dievs, sava reliģija un savs Pravietis Muhammeds ($).” 


Pirmais princips: zināšanas par Dievu 


(1) Ja tev prasīs: „Kas ir tavs Dievs?” Tad atbildi: „Mans Dievs ir Allāhs, Kurš mani 
izaudzināja un izaudzināja visas pasaules ar Savu svētību, un Viņš ir tas, Kuru es pielūdzu, un 
es nepielūdzu nevienu kopā ar Viņu.” Pierādījums tam ir Allāha vārdi: „Visi slavinājumi 
pieder Allāham, pasauļu Valdniekam.” (Al-Fātiha, 1:2) 


Viss, kas nav Allāhs, ir pasaule, un es esmu šīs pasaules daļa. 


(2) Ja tev prasīs: „Kā tu uzzini par savu Dievu?” Tad atbildi: „Pēc Viņa zīmēm un Viņa 
radījumiem. Viņa zīmes ir: nakts un diena, saule un mēness. Viņa radītais ir: septiņas debesis 
un septiņas zemes un viss, kas ir tajās, un viss, kas ir starp tām.” Pierādījums tam ir Allāha 
vārdi: „Un no Viņa zīmēm nakts un diena, saule un mēness; neklanieties ne saulei, ne 
mēnesim, bet klanieties Allāham, kas tos ir radījis, ja Viņu jūs pielūdzat.” (Fussilat, 41:37) 





* Hanifija ir tīra monoteisma pārliecība, kura ir širka neatzīšana un novēršanās no tā. Islāms ir divu veidu: 
vispārējs un konkrēts. Vispārējs islāms ir tas, kas sācies ar Ādamu un ar kuru atnāca visi pravieši; šī vispārējā 
islāma pamata pārliecība ir Hanifija. Konkrēts islāms ir islāms ar konkrētu šartātu, ar kuru atnāca Pravietis 
Muhammeds (S). 

Allāhs saka: „Patiesi, jūsu Dievs ir Allāhs, kas rādīja debesis un zemi sešās dienās un pēc 
tam pacēlās uz Troņa. Viņš pārklāj dienu ar nakti, kas tai steidzīgi seko. Saule, mēness 
un zvaigznes ir padevīgi Viņa pavēlei. Vai tad ne Viņš pavēl un rada? Svētīts ir Allāhs, 
pasauļu Valdnieks.” (Al-Arāf, 7:54) 

(3) Dievs (Valdnieks) ir tas, kuru pielūdz. Pierādījums tam ir Allāha vārdi: „Ak, cilvēki! 
Pielūdziet savu Dievu, Kurš ir radījis jūs un radījis tos, kuri bija pirms jums, iespējams, 
jūs būsiet no Dievbijīgajiem. Viņš padarīja jums zemi par gultu un debesis par jumtu, un 
sūtīja lejup no debesīm ūdeni, un izveda ar to augļus, lai jums būtu ko ēst. Tad apzinoties 
šo; nepielīdziniet nevienu Allāham.” (Al-Bakara, 2:21-22) 

Inb Kasīrs, lai Allāhs apžēlojas par viņu, ir teicis: „Šo lietu Radītājs ir tā vērts, lai Viņu 
pielūgtu.” 

Imāms ibn Tamijja, lai Allāhs apžēlojas par viņu, ir teicis: „Pielūgsme ir vārds, kas aptver visu 
ko mīl Allāhs un ar ko Viņš ir apmierināts, no vārdiem un darbiem, atklātiem vai paslēptiem 
(redzamiem vai neredzamiem).” (Tulka komentārs) 


Šeikhs Solihs ibn abd Al-Azīzs ali Šeikhs ir teicis: „Pielūgsme ir viss, kas (mums) tika pavēlēts 
(no Allāha), bez vērtēšanas, vai to pieņem mūsu prāts, un vai tas atbilst konkrētas vietas un 
laika tradīcijām.” (Tulka komentārs) 


(4) Pielūgsmes veidi, kurus Allāhs mums pavēl: Islām (padevība), Imān (ticība) un /hsān 
(patiesums ticībā); un no tā: piesaukšana (dua), bailes, cerība, paļāvība un cerību trīsas, 
Dievbailība, pazemība, bīšanās, pievēršanās un palīdzības lūgšana parastās un kritiskās 
situācijās, aizsardzības meklēšana, upurēšana, solījuma došana, kā arī citi mums pavēlētie 
pielūgsmes veidi, kuri var būt veltīti tikai Allāham. 


Pierādījums tam ir Allāha vārdi: „Patiesi, masdžidas (paklanīšanas vietas) ir Allāham. Un 
nepielūdziet nevienu izņemot Allāhu.” (Al-Džinn, 72:18) 

Tas, kurš velta kaut ko no pielūgsmes kādam citam, izņemot Allāham, ir mušrik (tāds, kurš 
pielūdz kādu citu, izņemot Allāhu) un kāfir (neticīgais).” 





* Runa iet par minētu darbību izpildīšanu attiecībā uz kādu citu, izņemot Allāhu, situācijās, kurās tas nav atļauts. 
Tālāk tiks izskaidrotas pa punktiem situācijas, kurās tas ir atļauts. 

Pierādījums tam ir Allāha vārdi: „Kurš pielūdz līdzās Allāham kādu citu, tam nav uz to 
nekāda pierādījuma. Viņa norēķins ir pie Allāha. Tik tiešam, neticīgie nav no 
sekmīgajiem.” (Al-Mu'minūn, 23:117) 

Tāpat pierādījums ir arī hadīsā: „Dua (piesaukšana) ir pielūgšana.” 


Pierādījums tam ir Allāha vārdi: „Jūsu Kungs teica: *Piesauciet Mani un Es jums atbildēšu. 
Patiesi, kurš augstprātīgi attiecas pret Manis pielūgšanu, ieies Ellē pazemots”.” 
(Gāfir, 40:60) 

(a) Pierādījums par bailēm” kā pielūgsmes veidu ir Allāha vārdi: „Nebaidieties no viņiem, bet 
baidāties no Manis, ja jūs esiet no ticīgajiem.” (Al-Imran, 3:175) 

(b) Pierādījums par cerību” kā pielūgsmes veidu ir Allāha vārdi: „Tas, kurš cer uz satikšanos 
ar savu Kungu, lai dara labus darbus un nepielūdz nevienu kopā ar Allāhu.” 
(Al-Kahf, 18:110) 


4 MAI dy) Bay D pis U3 ls Us odi du sl gr VS a ķo 


KPK 
Va 


(c) Pierādījums par paļāvību" kā pielūgsmes veidu ir Allāha vārdi: „Un uz Allāhu 
paļaujaties, ja jūs esiet no ticīgajiem.” (Al-Māida, 5:23) 

(d) Pierādījums par cerību trīsām, Dievbailību un pazemību kā pielūgsmes veidiem ir Allāha 
vārdi: „Patiesi, viņi steidzās darīt labus darbus, un piesauca Mūs cerību trīsās, 
Dievbailībā un bija pazemīgi Mūsu priekšā.” (Al-Anbija'a, 21:90) 

(e) Pierādījums par bīšanos kā pielūgsmes veidu ir Allāha vārdi: „Un nebīstieties no viņiem, 
bet bīstieties no Manis.” (Al-Bakara, 2:150) 

* Bailes dalās trīs veidos: (1) atļautas: ja ir pārliecība, ka tas, no kā baidās, spēj kaitēt; (2) aizliegtas: bailes izpildīt 
to, ko Allāhs vai Viņa Pravietis (S) ir pavēlējis (piemēram, audzēt bārdu vai apsegt galvu); (3) bailes, kuras ir 
širks: nepamatotas bailes no kaut kā, kas nav spējīgs kaitēt (piemēram, bailes no slikta dienas horoskopa). Tātad 
bailes no kaut kā, izņemot Allāhu, ir atļautas, ja muslimam ir pārliecība, ka tās spēj un grasās kaitēt. 

* Ir jābūt pārliecinātam, ka tas, ar ko saistās cerības, spēj un grasās sagādāt to, uz ko ceri. Un šī cerība ir atļauta 
tikai pēc tam, kad muslims iepriekš saistījis savas cerības ar Allāhu. 

* Ir jābūt drošam, ka tas, uz ko paļaujies, ir spējīgs palīdzēt vai sniegt to, ko vēlies. 

(f) Pierādījums par pievēršanos” (sirds saistīšana un (Allāha) iecelšana pirmajā vietā savā 
sirdī) kā pielūgsmes veidu ir Allāha vārdi: „Pievērsieties savam Kungam un pakļaujieties 
Viņam.” (Az-Zumar, 39:54) 

(g) Pierādījums par palīdzības lūgšanu kā pielūgsmes veidu ir Allāha vārdi: „Tikai Tevi mēs 
pielūdzam un tikai Tev lūdzam palīdzību.” (Al-Fātiha, 1:5) 

(h) Pierādījums par palīdzības lūgšanu kritiskā brīdī kā pielūgsmes veidu ir Allāha vārdi: 
„Jūs lūdzāt savam Kungam palīdzību (kritiskā brīdī), un Viņš atbildēja jums: *Es palīdzēšu 
jums ar tūkstoti eņģeļu, kas seko viens pēc otra”.” (Al-Anfal, 8:9) 

(i) Pierādījums par aizsardzības meklēšanu” kā pielūgsmes veidu ir Allāha vārdi: „Saki: 
*Prasu aizsardzību pie visu cilvēku Dieva”.” (An-Nās, 114:1) 


Kā arī šie Allāha vārdi: „Saki: *Prasu aizsardzību pie rītausmas Dieva”.” (Al-Falak, 113:1) 

(j) Pierādījums par upurēšanu kā pielūgsmes veidu ir Allāha vārdi: „Saki: *Patiesi, mana 
lūgšana un mana upurēšana, mana dzīve un mana nāve ir Allāham, pasauļu Valdniekam. 
Nav Viņam partneru. Tas man ir pavēlēts, un es esmu pirmais muslims (Mekā)”.” 
(Al-Anam, 6:162, 163) 

Pravietis (S) ir teicis: „Allah nolādēja to, kurš upurēja ne Allāham.” 
(Muslim, Kitāb Al-Adāhij, 1978) 


(k) Pierādījums par solījuma došanu” [reliģiozā ziņā; o6er kriev. val.] kā pielūgsmes veidu ir 


Allāha vārdi: „Viņi cītīgi pilda dotus solījumus un baidās no dienas, kuras ļaunums būs 
izkliedēts visapkārt.” (Al-Insān, 76:7) 

7 Cerību trīsas, Dievbailība, pazemība, bīšanās un pievēršanās var būt veltīta tikai Allāham. 

* Palīdzības lūgšana parastā un kritiskā brīdī, kā arī aizsardzības meklēšana ir atļauta, ja tas, kam tu lūdz, atbilst 
četriem nosacījumiem: (1) ir dzīvs, (2) ir klātesošs, (3) ir spējīgs palīdzēt, (4) dzird tevi (telefonsaruna vai e-pasts 
nav pretrunā ar otro vai ceturto punktu). 

? Upurēšana un solījuma došana [reliģiozā ziņā; oGer — krievu val., »35— arābu val.] var būt veltīta tikai Allāham. 


6 


Trīs principi 
Otrais princips: zināšanas ar pierādījumiem par Islāmu 


Tā ir pakļaušanās Allāham viendievībā, padotība un paklausība Viņam, kā arī atsacīšanās no 
širka, tā noliegums un naids pret to un tā praktizētājiem. Islāmam tr trīs pakāpes: Islām, īmān 
un ihsān, un katrai pakāpei ir savi balsti. 


(1) Pirmā pakāpe: Islām 


Islāmam tr pieci balsti: 

1. apliecinājums, ka neviens nav pielūgsmes vērts izņemot Allāhu un ka Muhammeds ir 
Allāha Pravietis; 

salā (lūgšana); 

zakā (nodoklis, ko maksā turīgie muslimi Ramadāna laikā); 

saum (gavēnis Ramadāna mēnesī); 

hadž (svētceļojums uz Meku). 


adi? 


Uz apliecinājumu, ka neviens nav pielūgsmes vērts, izņemot Allāhu, norāda sekojoši Allāha 
vārdi: „Apliecināja Allāhs, ka neviens nav pielūgsmes vērts izņemot Viņu, kā arī eņģeļi 
(apliecināja) un tie, kuriem ir zināšanas. Viņš ir taisnīguma uzturētājs. Neviens nav 
pielūgsmes vērts izņemot Viņu, Vareno, Gudro.” (Al Imran, 3:18) 

Šī apliecinājuma nozīme ir: tikai vienam Allāham ir tiesības būt pielūgtam (neviens nav 
pielūgsmes vērts — Lā ilāha) - noliedz visu, ko pielūdz, izņemot Allāhu (izņemot Allāhu- i/la 
Allāh), un apstiprina pielūgsmi tikai vienam Allāham, kuram nav partneru Viņa pielūgsmē, kā 
arī nav sabiedrotu Viņa varā. 


To izskaidro Allāha vārdi: „Ibrahīms (Ābrahāms) teica savam tēvam un tautai: *Patiesi, 
man nav sakara ar to, ko jūs pielūdzat, izņemot To, Kurš mani radīja. Viņš vedīs mani pa 
taisno ceļu.” Viņš padarīja šo vārdu (apliecinājumu, ka neviens nav pielūgsmes vērts, 
izņemot Allāhu) par paliekošu viņa (Ibrahima) pēctečos, lai viņi varētu atgriezties (uz 
Taisnā ceļa).” (Az-Zuhruf, 43:26-28) 

Kā arī šie Allāha vārdi: „Saki: *Ak kristieši un jūdi! Nāciet pie kopīga vārda starp mums 
un starp jums, par to, ka mēs nepielūgsim nevienu, izņemot Allāhu, un neko Viņam 
nepiebiedrosim, un neņemsim viens otru sev par kungiem līdzās Allāham.” Un ja tie 
novērsīsies, tad saki: * Aplieciniet, ka mēs esam muslimi!” (A1 Imran, 3:64) 

To, ka Muhammeds (S) ir Allāha Pravietis apliecina sekojoši Allāha vārdi: „Pie jums 


ierādās Pravietis no jūsu vidus. Viņam ir grūti redzēt, kā jūs mocieties. Viņš cenšas 
priekš jums un viņš ir labs un žēlsirdīgs pret ticīgajiem.” (At-Tauba, 9:128) 

Trīs principi 


Apliecinājuma, ka Muhammeds ($) ir Allāha Pravietis, nozīme ir: 
e paklausība tam, ko viņš pavēlēja, 
e ticība tam, ko viņš pavēstīja, 
e attālināšanas no tā, ko viņš aizliedza un no ka atturēja, un 
e Allāha pielūgsme tikai tādā veidā, kā viņš noteica. 


Uz nepieciešamību veikt salā (lūgšanu) un maksāt zakā norāda, kā arī viendievību izskaidro 
sekojoši Allāha vārdi: „Un mēs nepavēlējam neko citu, kā tikai pielūgt Allāhu un kalpot 
Viņam patiesi, kā viendievji, veikt lūgšanu un maksāt zakah.” (Al-Bajjina, 98:5) 

UZ nepieciešamību gavēt Ramadāna mēnesī norāda sekojoši Allāha vārdi: „Ak tie, kuri 
noticēja! Pavēlēts jums gavēt, tapāt kā tas tika pavelēts jūsu priekštečiem - iespējams jūs 
kļūsiet vieni no rušujazāji (Al-Bakara, 2:183) 

Uz nepieciešamību veikt kadžu norāda sekojoši Allāha vārdi: „Un tiem, kam ir iespēja, 
jāveic hadžu uz Māju (Kābu), veltot to Allāham. Bet ja kāds nenoticēs, Allāhs ir bagāts 
un neizjūt vajadzību pasaulēs vispār.” (Al-Imran, 3:97) 

(2) Otrā pakāpe: īmān (ticība) 


Īmāns sastāv no vairāk kā septiņdesmit atzariem, no kuriem augstākais ir šekojošu vārdu 
izrunāšana - *neviens nav pielūgsmes vērts, izņemot Allāhu” (lā ilāha illa Allāh), bet zemākais 
— šķēršļa novākšana no ceļa. Arī kautrīgums (vai pieticība) ir viens no īmāna atzariem. 


Imāns balstās uz pieciem principiem: 
1. ticība Allāham, 
ticība eņģeļiem, 
ticība grāmatām (svētajiem rakstiem), 
ticība praviešiem, 
ticība Pēdējai Dienai, 
ticība liktenim, tā labumā un ļaunumā. 


sjsma M 


UZ šiem principiem norāda Allāha vārdi: „Ne jau tajā ir tikumība, ka vērsiet savas sejas uz 
austrumiem un rietumiem, bet tikumīgs ir tas, kas noticēja Allāham, Pēdējai Dienai, 
eņģeļiem, Grāmatai un praviešiem.” (Al-Bakara, 2:177) 

UZ ticību liktenim norāda Allāha vārdi: „Patiesi, Mēs radījām visas lietas ar likteni.” 
(Kamar, 54:49) 


Trīs principi 


Šeikhs Solihs ibn abd Al-Azizs ali Šeihs ir teicis: „Imāns ir vārdi, darbi un pārliecība, kas 
palielinās ar paklausību un pazeminās ar nepaklausību.” (Tulka komentārs) 


(3) Trešā pakāpe: ihsān 


Ihsān nozīmi izskaidro teiciens - pielūgt Allāhu tā, it kā tu Viņu redzi, un pat ja tu Viņu 
neredzi, tad Viņš tevi redz. 


Uz ihsānu norāda Allāha vārdi: „Patiesi, Allāhs ir ar Dievbijīgajiem un ar tiem, kuri dara 
labus darbus ar ihsānu.” (An-Nahl, 16:128) 

Arī šie Allāha vārdi: „Un uzticies Varenajam, Žēlsirdīgajam, kurš redz tevi, kad tu stāvi 
lūgšanā, vērsies (pie Allāha) zemes paklanīšanas laikā. Patiesi, Viņš ir Dzirdošs, Zinošs.” 
(Aš-SŠuara, 26:217-220) 

Kā arī šie Allāha vārdi: „Lai arī kādā stāvoklī jūs nebūtu, lai arī ko jūs nelasītu no 
Kurāna, un kādu darbu jūs nedarītu, Mēs būsim jūsu liecinieki no paša sākuma.” 
(Jūnus, 10:61) 

Pieradījums no Sunnas: Džibrīla hadīss no Umara ibn Al-Khattāba, lai Allāhs ir ar viņu 
apmierināts: Viendien mēs sēdējam ar Allāha Pravieti (S), kad parādījās vīrietis ārkārtīgi baltā 
tērpā ar ārkārtīgi melniem matiem; uz viņa nebija redzamas ceļa pazīmes un neviens no mums 
viņu nepazina. Viņš apsēdās pretī Pravietim (S), piespieda savus ceļgalus viņa ceļgaliem, 
uzlika savas plaukstas uz viņa augšstilbiem un teica: "Muhammed, pavēsti man par Islāmu!" 
Pravietis (S) teica: „Islāms nozīmē, ka tev jāliecina, ka neviens nav pielūgsmes vērts 
izņemot Allāhu, un ka Muhammeds ir viņa Pravietis, jāpilda lūgšanas, jāmaksā zakā, 
jāgavē Ramadāna mēnesī un jāveic kadžu, ja ir iespēja to izdarīt.” Viņš teica: „Tu teici 
pareizi!” Mēs bijām pārsteigti par to, ka viņš gan jautāja, gan apstiprināja atbildi. Tad viņš 
teica: „„Pavēsti man par imānu.” Pravietis (S) teica: „Tev jātic Allāham, Viņa eņģeļiem, Viņa 
grāmatām, Viņa praviešiem, Pēdējai Dienai un tev jātic liktenim ar tajā esošo labumu un 
ļaunumu.” Viņš teica: „Tu teici pareizi!” un turpināja, sakot: „Pavēsti man par i/hsānu.” 
Pravietis (S) teica: „Tev jāpielūdz Allāhs tā, it kā tu Viņu redzi, un pat ja tu Viņu neredzi 
— Viņš tevi redz.” Viņš teica: „Pavēsti man par to, kad pienāks Stunda (pasaules gals).” 
Pravietis (S) teica: „Tas, kuram tiek jautāts, nezin vairāk par to, kurš jautā.” Viņš teica: 
„Tad pavēsti man par tās zīmēm.” Pravietis (S) teica: „Māte piedzemdēs savu kundzi, un tu 
redzēsi baskājainus, plikus un trūcīgus aitu ganus sacenšoties augstceltņu būvniecībā.” 
Pēc tam viņš aizgāja, bet mēs vēl nedaudz uzkavējāmies. Pēc tam Pravietis (S) teica: „Umar, 
vai tu zini, kas uzdeva jautājumus?” Es teicu: „Allāhs un Viņa Pravietis zina labāk.” Viņš 
teica: „Tas bija Džibrīls, atnācis, lai iemācītu jums jūsu reliģiju.” 

(Muslim, Kitāb Al-Imān 1) 


Trīs principi 
Trešais princips: zināšanas par jūsu Pravieti Muhammedu (S) 


Viņš ir: Muhammeds ibn Abdullāhs ibn abd Al-Muttālibs ibn Hašims, un Hašims ir no 
kuraišītu cilts. Kuraišīti bija arābi, bet arābi ir Ismaīla inb Ibrahīma Al-Halila pēcteči, miers un 
Allāha svētība viņam un mūsu Pravietim. 


Viņš dzīvoja šai pasaulē sešdesmit trīs gadus, no kuriem četrdesmit pirms aicinājuma kļūt par 
sg ; , ss dz -,-_10 
Pravieti un divdesmit trīs kā Pravietis un sūtnis. 


Allāhs nozīmēja viņu par Pravieti, kad nosūtīja ajātu: „Lasi tava Kunga vārdā, Kurš radīja.” 
(Al-Alak, 96:1) 

Un par sūtni, kad nosūtīja ajātu: „Ak, ievīstījies (apmetnī)!” (Al-Muddassir, 74:1) 


Viņš ir no Mekas, bet veica hidžru uz Medīnu. Allāhs viņu sūtīja brīdināt cilvēkus no širka 
(partneru piedēvēšanas Allāham) veikšanas un aicināt viņus uz tauhīdu (monoteismu). 


Uz to norāda Allāha vārdi: „Ak ievīstījies (apmetnī)! Celies un brīdini! Un savu Kungu 
cildini! Savas drēbes notīri! Vairies no netīrumiem! Neceri uz lielāku atalgojumu (nekā no 
Allāha)! Un esi pacietīgs tava Kunga vārdā.” (Al-Muddassir, 74:1-7) 

Šo vārdu skaidrojums ir: 
e „Celies un brīdini!”- brīdini no širka veikšanas un aicini uz tauhīdu. 

e« „Un savu Kungu cildini!”- cildini Viņa diženumu caur tauhīdu. 

e „Savas drēbes notīri!”- attīri savus darbus no širka. 

e „Vairies no netīrumiem!”- netīrumi ir elki, un izvairīšanās no tiem nozīmē atsacīšanos, 
naidu un noliegumu pret tiem un tā praktizētājiem. 


Desmit gadus Pravietis ($) tam sekoja un sauca cilvēkus uz tauhīdu. Pēc desmit gadiem, viņš 
tika pacelts debesīs, kur viņam tika pavēlēts veikt piecreizējās obligātās lūgšanas. Trīs gadus 
viņš tās veica Mekā, bet pēc tam pārceļoja uz Medīnu. 


Pārceļošana (hidžra) ir obligāta šai kopienai (muslimiem). Tā ir pārcelšanās no širka 
(nemuslimu) zemes uz muslimu zemi, un tā paliek spēkā līdz brīdim, kad pienāks Stunda.'' 





'9 Daži Islāma zinātnieki apgalvo, ka par pravieti (nabijj) sauc to, kam tika iedvesmots Šariāts (Sharia) (Allāha 
likumi un pavēles Viņa radībām), bet netika pavēlēts nodot to pārējiem cilvēkiem, vai tika pavelēts to nodot tikai 
tiem, kas tam (Šariātam) piekrīt. Par sūtni, savukārt, sauc to, kam tika iedvesmots Šariāts un pavēlēts to nodot 
konkrētam tautām vai visiem iespējamiem cilvēkiem. Mūsu Pravietis (S) trīs gadus nerunāja par Islāmu atklāti, 
atklājot to, kas viņam tika iedvesmots, tikai uzticamu cilvēku lokam. Bet pēc trim gadiem, viņš sāka saukt pie 
Islāma atklāti. 

'' Islāma zinātnieki saka, ka hidžra kļūst par obligātu, kad nav iespējas atklāti praktizēt Islāmu (draudi veselībai 
vai dzīvībai). Bet pārcelšanās no nemuslimu zemes, kurā ir iespēja atklāti praktizēt reliģiju, ir vēlama, bet ne 
obligāta. 

Trīs principi 


Uz to norāda Allāha vārdi: „Tiem, kurus apglabās eņģeļi, tiem, kuri bija netaisnīgi paši 
pret sevi, teiks: *Kādā stāvoklī jūs bijāt?” Tie teiks: *Mēs bijām apspiesti uz zemes.” Viņi 
teiks: *Vai tad nebija Allāha zeme pietiekami plaša, lai jūs veiktu uz tās pārceļošanu?” 
Par viņu patvērumu kļūs Elle. Ak, cik tad pretīgs ir šis patvērums! Izņemot vājus 
vīriešus, sievietes un bērnus, kuri nav spējīgi uz viltību un neatrod taisno (vai pareizo) 
ceļu. Iespējams, Allāhs tiem piedos, jo Allāhs ir Atlaižošs grēkus, Piedodošs.” 

(An-Nisa', 4:97-99) 

Kā arī šie Allāha vārdi: „Ak mani kalpi, kuri noticēja! Patiesi, Mana zeme ir plaša un 
Mani jūs pielūdzat.” (Al- Ankabut, 29:56) 


C* 

Al-Bagavī, lai Allāhs apžēlojas par viņu, ir teicis: „Šis ajāts bija nosūtīts par muslimiem, kuri 
palika Mekā un neveica pārceļošanu. Allāhs piesauca viņus ticības vārdā.” 


Par nepieciešamību pārcelties tiek runāts Sunnā. Pravietis (S) teica: „Neizbeigsies (vajadzība 
pēc) pārcelšanās, kamēr neizbeigsies iespēja nožēlot grēkus. Un grēku nožēlošanas iespēja 
neizbeigsies, kamēr saule neuzlēks no rietumiem.” (Sohih, Al-Džāmia, 7436) 


Kad Pravietis (S$) apmetās Medinā, viņam tika pavēlēti pārējie Islāma norādījumi, tādi kā: zakā, 
gavēnis, hadžs, džihāds, azāns, aicināšana uz labo un ļaunā aizliegšana, kā arī citi Islāma 
norādījumi. Viņš tam sekoja vēl desmit gadus, pēc kuriem tika apglabāts. Bet viņa reliģija 
palika, un šī ir viņa reliģija. Nav tāda labuma, kuru viņš nebūtu norādījis savai kopienai 
ievērot, un nav tāda ļaunuma, no kura nebūtu brīdinājis atturēties. Labums, uz kuru viņš 
norādīja, ir tauhīds, kā arī viss, ko mīl Allāhs un kas Viņam tīk. Bet ļaunums, no kura brīdināja 
atturēties, ir širks, kā arī viss, ko ienīst Allāhs un ko Viņš noraida. 


Allāhs sūtīja viņu pie visas cilvēces, un lika džiniem un cilvēkiem obligāti viņam paklausīt. Uz 
to norāda Allāha vārdi: „Saki: * Ak, cilvēki! Patiesi, es esmu Pravietis priekš jums visiem!”” 
(Al-Araf, 7:158) 


i ŠĀ U5 AE 
Allāhs pilnveidoja ar viņu Savu reliģiju. Uz to norāda Allāha vārdi: „Šodien Es padarīju par 


pilnīgu priekš jums Savu reliģiju. Un padarīju par pilnīgu priekš jums Savu augstsirdību. 
Un esmu apmierināts ar Islāmu, kā ar reliģiju priekš jums.” (Al-Maida, 5:3) 

Pravietis (S) nomira. Uz to norāda Allāha vārdi: „Patiesi, tu esi mirstīgs, un viņi ir mirstīgi. 
Pēc tam, Tiesas Dienā, jūs strīdēsieties jūsu Kunga priekšā.” (Az-Zumar, 39:30,31) 

Trīs principi 


Pēc nāves, cilvēki tiks augšāmcelti. Uz to norāda Allāha vārdi: „„No tās (zemes) Mēs jūs 
radījām un tajā Mēs jūs atgriezīsim. Un no tās Mēs bi izcelsim citureiz.” (Ta-Ha, 20:55) 

Kā arī šie Allāha vārdi: „Un Allāhs izaudzēja jūs no zemes kā augu, pēc tam Viņš atgriezīs 
jūs tajā un atkal izcels.” (Nūh, 71:17,18) 

Pēc augšāmcelšanas, cilvēki saņems savu rēķinu un atalgojumu par saviem darbiem. Uz to 
norāda Allāha vārdi: „(Allāhs) atmaksāja ļaundariem par to, ko viņi izdarīja, un 
atmaksāja tiem, kas veica labus darbus, ar labumu.” (An-Nadžm, 53:31) 

Katrs, kurš netic augšāmcelšanai, ir neticīgais. Uz to norāda Allāha vārdi: „Domā tie, kuri 
nenoticēja, ka viņi nekad netiks augšāmcelti. Saki: *Pretēji! Zvēru pie sava Kunga, jūs 
tiksiet augšāmcelti! Pēc tam jums tiks pavēstīts tas, ko jūs izdarījāt. Allāham tas ir 
viegli.” vu 64:7) 

Visus praviešus Allāhs sūtīja, lai iepriecinātu ticīgos ar labām ziņām un brīdinātu neticīgos. Uz 
to norāda Allāha vārdi: „Mēs sūtījām praviešus, kuri nesa labas ziņas un brīdināja, lai pēc 
praviešiem cilvēkiem nebūtu iebildumu pret Allāhu.” (An-Nisa', 4:165) 

Pirmais no praviešiem bija Nūhs (Noass), miers viņam, bet pēdējais - Muhammeds (S). 
Pierādījums tam, ka Nūhs bija pirmais no praviešiem, ir Allāha vārdi: „Patiesi, Mēs 
iedvesmojām (atklāsmi) tevī, tāpat kā iedvesmojām Nūhu un praviešus pēc viņa.” 
(An-Nisa', 4:163) 


sc 

Allāhs nosūtīja praviešu katrai kopienai (tautai). No Nūha līdz Muhammedam (S), viņiem tika 
pavēlēts pielūgt tikai vienu Allāhu un aizliegts pielūgt tāghūt. Pierādījums tam ir Allāha vārdi: 
„Mēs nosūtījām katrai kopienai pravieti: *Pielūdziet Allāhu un izvairieties no tāghūt.”*” 
(An-Nahl, 16:36) 

Trīs principi 


Allāhs pavēlēja visiem Saviem kalpiem noticēt Allāham un neticēt taghūtam. Ibn Al-Keijams, 
lai Allāhs apžēlojas par viņu, ir teicis: „Tāghūts ir jebkas, attiecībā uz ko kalps pārkāpj robežu 
pielūgsmē, sekošanā un paklausībā.”” 


Tāghūtu ir daudz. Galvenie to vidū ir pieci: 
(1) Iblīss (Sātans), lai tr par viņu Allāha lāsts; 
(2) tas, kuru pielūdz, un viņš ir ar to apmierināts; 
(3) tas, kurš piesauc cilvēkus uz sevis pielūgšanu; 
(4) tas, kurš paziņo, ka viņam ir zināšanas par apslēptam lietām; 
(5) tas, kurš tiesā (vai valda) ne pēc tā, kas nāk no Allāha. 


Par pierādījumu tam kalpo Allāha vārdi: „Reliģijā nav piespiešanas, jau skaidri atšķīrās 
taisnais ceļš no maldiem. Un tas, kurš netic taghūtam un tic Allāham, tas ir ieķēries 
visdrošākajā virvē.” (Al-Bakara, 2:256) 

Tāda ir apliecinājuma *neviens nav pielūgsmes vērts, izņemot Allāhu” nozīme. 


Pravietis (S) teica: „Lietas pamats ir Islāms, tās balsts ir lūgšana, bet augstākais punkts - 
džihāds Allāha ceļā.” 


Un Allāham ir zināms labāk. Miers un Allāha svētība Muhammedam (S), viņa ģimenei un viņa 
līdzgaitniekiem. 





? Tas nozīmē, ka jebkas, ko pielūdz līdzās Allāham, vai kam seko vai paklausa lietās, kuras ir pretrunā ar Allāha 
norādījumiem, ir tāghūts. 

